Precis

Precis er en slekt av sommerfugler som hører til den artsrike familien flikvinger (Nymphalidae). De lever i tropiske og subtropiske områder i Afrika og Asia.

Utseende 

Middelsstore (vingespenn gjerne rundt 5 centimeter), bredvingede, kontrastrikt tegnede sommerfugler. Oversidens bunnfarge er svart med hvite, rosa, grønne eller blå flekker og bånd, oversiden kan også ha en brunlig grunnfarge. Vingene har ofte øyeflekker. Vingenes ytterkant er bølgete til tannet. Disse artene har gjerne regntids- og tørketidsformer som kan se ganske ulike ut.

Levevis 
Junoniini er gode flygere og kan vandre en god del. Larvene lever på mange forskjellige planter, blant andre kjempe (Plantago). Mange av artene kan forekomme i flere fargeformer (morfer).

Utbredelse 
Slekten slik den her er avgrenset finnes bare i Afrika. Imidlertid blir ofte en del sørøstasiatiske arter også inkludert.

Systematisk inndeling 
Formrikdommen innen denne slekten gjør det vanskelig å avgjøre hvor mange arter det faktisk dreier seg om.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Nymphalinae Swainson, 1827
 Junoniini Reuter, 1896
 Slekten Precis Hübner, 1819
 Precis actia Distant, 1880
 Precis amestris (Drury, 1782)
 Precis andremiaja Boisduval, 1833
 Precis antilope (Feisthamel, 1850) 
 Precis archesia (Cramer, 1779) 
 Precis ceryne (Boisduval, 1847) 
 Precis coelestina Dewitz, 1879
 Precis cuama Hewitson, [1864]
 Precis eurodoce (Westwood, 1850)
 Precis frobeniusi Embrik Strand, 1909
 Precis limnoria (Klug, 1845) 
 Precis milonia C. & R. Felder, [1867]
 Precis octavia (Cramer, [1777]) 
 Precis pelarga (Fabricius, 1775) 
 Precis rauana (Grose-Smith, 1898)
 Precis sinuata Plötz, 1880  
 Precis tugela Trimen, 1879

Kilder 
 Carter, D. (1994) Sommerfugler fra hele verden. Teknologisk Forlag. ISBN 82-512-0438-0
 Wahlberg, N. og Brower, A.V.Z. (2006) Precis på Tree of life

Eksterne lenker 
 
 The Nymphalidae Systematics Group: The Subfamily Nymphalinae
 Markku Savela's Lepidoptera and some other life forms: Sjekkliste over artene. Hentet 30.12. 2011

Nymphalinae
Sommerfugler formelt beskrevet i 1819
Dyr formelt beskrevet av Jacob Hübner